laion/Wikipedia-Exotic huggingface dataset:
Robert Randma

Robert Randma (sündinud 24. jaanuaril 1984 Tallinnas) on eesti psühhoterapeut ja ühe romaani autor. Ta on EUROTAS-e sertifitseeritud terapeut ja psühhoterapeutiliste artiklite autor ning Terapeut.ee ja kirjanikurühmituse Purpurmust.org algataja. Randma on lõpetanud 2004. aastal Suurbritannias Birminghami Ülikooli kommunikatsiooni erialal. Lisaks inglise meediale õppis ta seal ka antropoloogiat. Randma on varem töötanud ühes Eesti reklaamiagentuuris. Tema romaan "Sigaret" (Eesti Päevaleht, 2009)märgiti ära Eesti Romaaniühingu romaanivõistlusel (2009) 2019. aastal oli ta mängufilmi "Skandinaavia vaikus" – stsenaariumi konsultant Robert Randma on huvitatud absurdimaigulisest reaalsusest. Oma kirjanikust eeskujuna näeb ta Douglas Couplandi, kelle loomingut iseloomustavad hüsteerilisus, ülekeeratud realism ja humoorikus. Sarnaselt Douglasele tunneb ka Robert, et tahab ajada lugeja naerma, ent pakkuda samal ajal ka mõtlemisainet. Tema romaani “Sigaret” kujundus on omapärane, kaheti vaadeldav kaanepilt, mille kohta autor ise ütleb: “Kujunduses kasutasime alasti kehasid, mis pole seksuaalses mõttes kuidagi väljakutsuvad ega provotseerivad – nad lihtsalt on seal.” Eesti poekettide jaoks oli see kujundus siiski liiga seksuaalne. Romaani idee tekkis Randmal une ja ärkveloleku piiripealsest kogemusest. Raamatu kirjutamise ajaks kolis ta Islandile (september–november 2008). Detsembris 2008 asutasid Robert Randma ja Eia Uus kirjanikurühmituse Purpurmust.org. Teraapiaklientidega töötab ta alates 2011. aastast. "Robert Randma: alati jääb ruumi veel võimsamale kogemusele". Eesti Päevaleht. Vaadatud 16. aprillil 2024. "Kompass5". Teadlik Areng (inglise). Vaadatud 16. aprillil 2024. KL (27. veebruar 2009). "Petsi romaan leidis äramärkimist". Hiiu Leht. Lk 1. "Robert Randma - Eesti filmi andmebaas". www.efis.ee. Vaadatud 16. aprillil 2024. "Paljastav raamatukaas ehmatas Selverit". Delfi. Vaadatud 16. aprillil 2024. Robert Randma. "Muutumine kui distsipliini surm?" Sirp, 6. november 2009
Gandantegtšilen hijd

Gandantegtšilen hijd (mongoli Гандантэгчилэн хийд, kohalikus kõnepruugis ka lihtsalt Gandan) on klooster Mongoolias Ulaanbaataris. Nimi: Gan-dan-tegchin-leng Gan – 'rõõm' Dan – 'täiuslik' Teg –' sõiduk' > Tegchin = Mahajaana ('suur sõiduk') Ling – 'saar' Algselt oli Mongoolias suur hulk väikesi mobiilseid kloostreid, kus laamad elasid jurtades ja kloostrid võisid ka aeg-ajalt asukohta vahetada. Gandantegtšilen hijd rajati 1838. aastal Dalkha kõrgendiku jalamile eesmärgiga luua uus suur Suutra ja Tantra keskus Mongoolias. See kasvas suurimaks kloostri-kompleksiks Mongoolias, kus on omaette teaduskonnad meditsiini, astroloogia ja muude budistlike distsipliinide jaoks. Gandantegtšileni esimese templi ehitas V Bogdo gegeen 1815–1841 V Lobzang Coldam Jigmed, (Blo-bzang-tshul-khrim-'jigs-med)(Chultem-Jigmid-Dambijantsan?). Ehitati tempel mongoli meistrite poolt ja katus sai kullatud. Samas templis on ka I Bogdo gegeeni Dzanabadzari kuju. 1835. aastal rajati esimene tempel V Jebtsundamba poolt. 1912 ehitati Avalokiteshvara tempel, milles asub Avalokiteshvara (Migjid Janraisig) kuju, mis on 25,6 meetrit kõrge. Originaali, mis asus algselt templis, võtsid maha kommunistid. Uue skulptuuri, mis pandi üles 1996. aastal, lasi ehitada praegune Mongoolia peaminister Nambarõn Enhbajar (sünd. 1958. aastal). 1938. aastal suleti Gandantegchinleng kommunistide poolt. Gandantegchinlengis on üle 400 laama. Dashchoimphel – rajas II Jebtsundamba Gungaachoiling – rajati 1809. aastal Idgaachoinzinling – rajati 1910. aastal Astroloogia ja meditsiin Jud tantra ja Kalatshakra Gandantegchinlen Monastery GANDAN MONASTERY
Sandra saab tööd

"Sandra saab tööd" on 2021. aasta septembris esilinastunud Eesti mängufilm. Füüsikadoktor Sandra Mets kaotab ootamatult töö teadusasutuses. Uue töökoha leidmine ei kujune lihtsaks, see on hoopis erinevate tragikoomiliste katsumuste rida. Tööintervjuud viivad endise teadlase erinevatesse olukordadesse ja kokku uute persoonidega, alates veidra väikeettevõtja valvsa pilgu all testimisest kuni start-up firma juhtide hoogsate algatusteni. Autistlike joontega Sandra avastab end ootamatult silmakirjalikust ja mingile erilisele võimule pretendeerivast maailmast. Näha on peategelase üksindust, rõhutatud mittesobimist ja emotsionaalset kohmetust. Siiski peab Sandra kohanduma uute situatsioonide ja tutvustega, kuid õhku jääb küsimus, kuidas selles kõiges iseendaks jääda. Sandra – Mari Abel Tiina – Kaie Mihkelson Tiit – Raimo Pass Edvin – Henrik Kalmet Paul – Jarmo Reha Nissik – Hendrik Toompere jr Kaarel – Hendrik Toompere jr jr Hambakliiniku töötaja – Tiina Tauraite Tõnis – Alo Kõrve Uurija – Carmen Mikiver professor Tamm – Peeter Tammearu Viljar – Markus Luik Tarvo – Peeter Jürgens Neeme – Karl-Andreas Kalmet ja teised. kinos: 21.09.2021, ametlik esilinastus, kino Coca-Cola Plaza, Tallinn kinos: 24.09.2021, kinodes üle Eesti, Eesti festivalil: 19.11.2021, Energa Camerimage, Torun, Poola esimese kuuga 6013 kinokülastust 2021. aastal kokku 6515 vaatajat osalemine, CAMERIMAGE International Film Festival of the Art of Cinematography (Poola), 2021, Balti filmide ülevaate eriprogramm osalemine, PÖFF - Pimedate Ööde filmifestival (Tallinn), 2021, Balti filmi võistlusprogramm auhind, EFTA - Eesti filmi- ja teleauhinnad, 2022; Parim kostüümikunstnik filmis: Anu Lensment Isemoodi inimene otsib elus oma kohta. kultuur.postimees.ee, 23. september 2021. "Sandra saab tööd", esilinastused. Eesti filmi andmebaas, vaadatud 16. aprill 2024. "Sandra saab tööd". Festivalid, auhinnad. Eesti filmi andmebaas, vaadatud 16. aprill 2024 "Sandra saab tööd". Videoklipp. "Sandra saab tööd". IMDb. Hendrik Alla. Isemoodi inimene otsib elus oma kohta. Postimees, 23. september 2021. Veiko Märka. Tõeline kunst peab elu ilmekamaks muutma, "Sandra saab tööd" seda ka teeb. Eesti Päevaleht, 26. september 2021. Marju Raju. Valminud on mängufilm teadlasest! Sirp, 1. oktoober 2021.
Bodajk

Bodajk on linn Ungaris Fejéri komitaadis Móri kreisis. Bodajk asub kreisikeskusest Mórist umbes 6 km lõunakagus ja komitaadikeskusest Székesfehérvárist ligikaudu 20 km loodes. Linna läbib Székesfehérvár–Komáromi raudteeliin. Bodajki keskaegsest ajaloost on vähe teada. 1543. aastal vallutasid türklased Bodajki. Türgi võimu all oli Bodajk kuni 1691. aastani. Bodajk sai turulinnaks 1774. aastal, kuid kaotas turulinna staatuse 1870. aastal. Linnaõigused sai Bodajk 2008. aastal. Detailed Gazetteer of Hungary, vaadatud 23.09.2024. Bodajk látképe Egykor. Vaadatud 16. aprillil 2024
1989. aasta NSV Liidu meistrivõistlused rahvusvahelises kabes

XXXV NSV Liidu meistrivõistlused rahvusvahelises kabes peeti 7.–26. märtsini 1989 Taškendis. Algselt pidi turniir toimuma üleüldse Vilniuses, kuid pärast leedulaste loobumist viidi see üle Usbekistani. Taškendi kliima osutus osavõtjatele raskeks, nii jättis haigestumise tõttu turniiri täiesti pooleli Vladimir Traitelovitš, aja maha olid aga sunnitud võtma veel ka Aleksei Verhovõhh, Mihhail Korenevski ja Nikolai Mištšanski. Kolmandat korda tuli NSV Liidu meistriks Aleksandr Baljakin.
Sơn Tịnhi ringkond

Sơn Tịnhi ringkond on ringkond Vietnamis Lõuna-Keskranniku piirkonnas Quảng Ngãi provintsis, Quảng Ngãi linnast kirdes. Aastal 1968 leidis Sơn Tịnhi ringkonnas Mỹ Lai ja Son My külas aset sadu inimelusid nõudnud Mỹ Lai veresaun. Sơn Tịnhi Co Luy külas on 8 km pikkune populaarne liivarand, ringkonnas on ka Tịnh Phongi tööstuspark, kus asub tekstiilivabrik. "Districts of Vietnam". Statoids. Vaadatud 20. märtsil 2009. "Vinatex mua lại công ty thua lỗ ở Quảng Ngãi". The Saigon Times. 5. juuli 2011. Originaali arhiivikoopia seisuga 4. oktoober 2011. Vaadatud 6. juulil 2011. Mỹ Lai veresaun
Bad Erlach

Bad Erlach on vald (Marktgemeinde) Austrias Alam-Austria liidumaal Wiener Neustadti maaringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Oskari Kargu

Oskari Kargu (sündinud 8. aprillil 1976 Tartus) on Eesti profijalgrattur. Võistelnud järgmistes profimeeskondades: 2004–2006 Kalev Chocolate Team 1997 Eesti meister grupisõidus 2. koht Eesti meistrivõistlustel eraldistardis 2002 3. koht Eesti meistrivõistlustel eraldistardis 2004 3. koht Eesti meistrivõistlustel grupisõidus "Oskari KARGU". UCI (Briti inglise). Vaadatud 16. aprillil 2024. "Tartu jalgrattur väntas endale välja Viljandi karika". Sakala. 25. aprill 2000. Vaadatud 16. aprillil 2024. Oskari Kargu ProCyclingStats
2023. aasta sissetungid Belgorodi oblastisse

Belgorodi oblasti sissetungid 2023. aastal on sõjalised operatsioonid, mis toimusid Belgorodi oblastis, mis on Venemaal asuv piirkond, millel on ühine piir Ukrainaga. Need sissetungid on osa käimasolevast Venemaa sissetungist Ukrainasse, mis algas 2022. aastal. 2023. aasta mais alustasid kaks Kremli-vastast rühmitust, Vene Vabatahtlike Korpus (RVC) ja Vene Vabaduse Leegion, rünnakut Belgorodi oblastisse, võttes endale vastutuse rünnaku eest. Seda kirjeldati kui üht suurimat ja kõige julgemat piiriülest operatsiooni alates sõja algusest, mille tulemusel hukkus Venemaa ametnike sõnul üle 70 inimese. Rühmitused teatasid, et nad olid täielikult vabastanud piirilinna Kozinka ja tungisid kaugemal idas asuvasse Graivoronisse. Vene allikad teatasid, et RVC ja Vene Vabaduse Leegioni üksus, mis koosnes kahest tankist, soomukist ja veel üheksast soomusveokist, ületas rahvusvahelise piiri ja vallutas Kozinka. Ukraina ametnikud märkisid, et nad olid rünnakust teadlikud, kuid eitasid Ukraina relvajõudude otsest osalust. Vastuseks rünnakule teatas Belgorodi oblasti kuberner Vjatšeslav Gladkov, et algatab terrorismivastase operatsioonirežiimi rünnaku tõrjumiseks. Detsembris 2023 viisid Ukraina väed väidetavalt 29. ja 30. detsembri vahelisel ööl Venemaal asuvate sihtmärkide vastu läbi suure hulga rünnakuid vastuseks Venemaa raketi- ja droonirünnakutele Ukraina vastu. Ukraina julgeolekuallikad iseloomustasid neid lööke väidetavalt vastusena Venemaa rünnakutele, mis olid suurimad Ukraina vastu suunatud drooni- ja raketilöögid alates täiemahulise sissetungi algusest. "Belgorod governor reports incursion into region by 'Ukrainian sabotage and reconnaissance group'". Meduza (inglise). Vaadatud 16. aprillil 2024. "Russian Offensive Campaign Assessment, May 22, 2023". Critical Threats. Vaadatud 16. aprillil 2024. "Ukraine Invasion Updates, December 2023". Critical Threats. Vaadatud 16. aprillil 2024.
Jacques Cheminade

Jacques Cheminade (sündinud 1941) on Prantsusmaa poliitik ja endine diplomaat. Ta kandideeris 1995. aasta Prantsusmaa presidendivalimistel (Fédération pour une nouvelle solidarité, FNS), 2012. aasta valimistel ja 2017. aasta valimistel (mõlemal korral Solidarité et Progrès, SP). Cheminade jäi kõigi kandidaatide seas kõikidel kordadel viimasele kohale. Alates 29. veebruarist 1996 on ta partei Solidarité et Progrès juht. Cheminade õppis Pariisi HECis ja ENAs. Ajal, mil ta töötas kommertsatašeena Prantsuse saatkonnas Washingtonis, (1972–1977) tutvus ta Lyndon LaRouche'iga, kes mõjutas tema poliitilisi ideid. Seejärel jälgis Cheminade'i FBI. Le CV de Jacques Cheminade Présidentielle : qui est Jacques Cheminade ? QUI EST JACQUES CHEMINADE?
70 (Tallinna bussiliin)

70 on ajutine Tallinna bussilliin, mis teenindab marsruudil Hobujaama-Lauluväljak. Liini teenindab Tallinna Linnatranspordi AS ning liiklus toimub laulupeo ajal. http://www.pealinn.ee/newset/nadalavahetusel-soidab-buss-nr-70-hobujaama-lauluväljak-n224740[alaline kõdulink]
Kodutütarde erikatsed

Kodutütarde erikatsed moodustavad suure osa Kodutütarde organisatsiooni traditsioonidest ja põhimõtetest. Erikatsed annavad noortele võimaluse arendada ennast teatud valdkondades. Need panevad proovile kodutütarde teadmised ja oskused. Eriala valik on iga kodutütre isiklik initsiatiiv ja soov. Erikatseteks võib õppida olenevalt erialast nii individuaalselt kui grupiti, teadmisi võib omandada organisatsiooni sees või ka väljaspool seda. Kuid erikatse sooritamisel tuleb oma teadmisi rakendada organisatsiooni heaks. Et sooritada Kodutütarde erikatse märk, peab soovija olema Kodutütarde organisatsiooni ametlik liige ning sooritama ettenähtud nõuded.   Kodutütarde organisatsioonis on kokku 28 erikatset. Neist levinumad on matkaja, laskur, laulja ja esmaabiandja. Erikatseid kantakse organisatsiooni piduliku vormisärgi parema käise peal ning igal erialal on oma enda kindel kujutis. Erikatse märki kujutatakse Kodutütardel ringi kujulisena, mida ääristab kollane ringjoon. Kollase ringjoone sisse on kujundatud erialale viitav kujutis. Matkaja oskab orienteeruda ja tunneb kaarti; oskab määrata koordinaate, asimuuti ja selle järgi liikuda; suudab looduses liikuda ilma tehniliste abivahenditeta; teab matkakoti pakkimise põhimõtteid ja sinna kuuluvat varustust ühe- ning mitmepäevase matka korral; oskab teha lõket erinevate vahenditega (tikud, tulepulk vm) ning tunneb tuleohutusnõudeid lõkke tegemisel; on osalenud vähemalt kolmel Kodutütarde ringkonna ja kahel väljaspool ringkonda toimunud matkal, matkamängul (nt Kaitseliidu malevates korraldatavad matkad/rännakud, Scoutsrännak jmt); on õpetanud noorematele oma teadmisi (nt töötuba, matkapunkt). Laskur tunneb õhk- ja tulirelvade ohutu kasutamise reegleid; on suuteline saavutama sportrelvast 50 m distantsil, lamades toelt vähemalt 85 silma 100-st; oskab lahti võtta, puhastada ja kokku panna enda kasutatud tulirelva; on esindanud ringkonda Kaitseliidu meistri- või karikavõistlustel. Erikatse loetakse sooritatuks ka siis, kui noor on täitnud laskur- või kütiklassi normi vastavalt kehtivale Kaitseliidu laskur- ja kütiklasside normide täitmise juhendile (sh vähemalt laskurklassi I klass). Esmaabiandja oskab teatada õnnetusjuhtumist; oskab tegutseda õnnetuse korral päästeahelast lähtuvalt; oskab anda elupäästvat esmaabi; teab žguti kasutamise põhimõtteid; on osalenud esmaabi kursusel (16 tundi); tunneb meditsiinipauna sisu; oskab koostada triaažikaarti; on noorematele läbi viinud väljaõppe esmaabi andmise või tervislike eluviiside põhimõtetest. Laulja võtab osa laulukoori või -ringi tööst; on osalenud laulukonkursil/laulukonkurssidel; on vähemalt kolmel korral esinenud Kodutütarde üritusel või esindanud organisatsiooni; oskab erinevaid laule ning õpetab neid ka kaaslastele. "OSALE, KUI SÖENDAD - KÕIK KODUTÜTARDE KATSETELE!". issuu (inglise). Vaadatud 16. aprillil 2024. "» Erikatsed" (inglise). Vaadatud 16. aprillil 2024.
Mauricio Lemos

Paolo Mauricio Lemos Merladett (sündinud 28. detsembril 1995 Riveras) on Uruguay jalgpallur, kes mängib keskkaitsjana Brasiilia kõrgliigaklubis Atlético Mineiro. Ta alustas klubikarjääri Uruguay klubis Defensor Sporting, mille põhimeeskonnas debüteeris ta Uruguay kõrgliigas 2014. aasta mais. Klubikarjääri jooksul on ta mänginud veel Venemaa kõrgliigaklubis Kaasani Rubin (2015/16), Hispaania klubis Las Palmas (2015–2018, hooaeg 2019/20), Itaalia kõrgliigaklubis Sassuolo (2018–2019), Türgi kõrgliigaklubis Fenerbahçe (2020/21 ja 2022) ning Belgia kõrgliigaklubis Beerschot (2021/22). 2023. aasta veebruaris liitus ta Atlético Mineiroga. Aastatel 2023 ja 2024 võitis ta Atlético Mineiroga Minas Geraisi osariigi meistrivõistlused. 2015. aasta Panameerika mängude jalgpalliturniiril võitis Lemos Uruguay võistkonnaga kuldmedali. Uruguay jalgpallikoondises tegi ta debüüdi 10. novembril 2017 sõprusmängus Austria vastu. "Raça uruguaia: zagueiro Mauricio Lemos chega ao Galo". atletico.com.br (portugali). Vaadatud 16. veebruaril 2023. M. Lemos. soccerway.com. Vaadatud 17.4.2024
Nikolai Mištšanski

Nikolai Mištšanski (ukraina Микола Мищанський; 28. november 1954 – 23. märts 2011) oli Nõukogude Liidu kabetaja, rahvusvaheline suurmeister. Pärit Ukrainast, elas ta 1980. aastate keskpaigast saati Usbekistanis. Ta oli maailmameistrivõistluste medalist (pronks 1980) ning kahekordne NSV Liidu meister rahvusvahelises kabes 1980 ja 1985. NSV Liidu meeskonna koosseisus võitis ta 1986. aastal kabeolümpia. Ka võitis ta 1971. aastal esimesed mitteametlikud ja 1972. aastal esimesed juunioride maailmameistrivõistlused. http://ukrshashki.at.ua/news/tragichna_novina/2011-03-27-328
Ramona (Oklahoma)

Ramona on linn USA-s Oklahoma osariigis Washingtoni maakonnas. See asub Tulsast 40 km kaugusel põhjas ja maakonna halduskeskusest Bartlesville'ist 21 km kaugusel lõunas maantee U.S. Route 75 ääres. Elanike arv on 2020. aasta rahvaloenduse seisuga 524. Aastal 2010 oli elanikke 535. Ramona kujunes välja 1899. aastal, kui sinna jõudis Atchison, Topeka and Santa Fe Railway raudteeliin. Linn sai nime ameerika kirjaniku Helen Hunt Jacksoni romaani "Ramona" järgi. Linnaõigused sai Ramona 1901. aastal. 20. sajandi esimeses pooles oli peamine majandusharu naftatööstus, lisaks alustas 1908. aastal Ramonas tööd tellisevabrik. Linnas asuvad kergejõustikustaadion ning pesapalli- ja pehmepalliväljakud. 14. aprillil 2024 püstitas leedulane Mykolas Alekna Ramonas peetud võistlusel kettaheites uue maailmarekordi (74.35). 2016 U.S. Gazetteer Files 2020 United States Census, vaadatud 1.01.2022. Ramona. The Enyclopedia of Oklahoma History and Culture. Vaadatud 17.4.2024 "Mykolas Alekna püstitas kettaheites maailmarekordi". sport.err.ee. 15.4.2024. Vaadatud 17.4.2024 "Alekna breaks discus world record with 74.35m in Oklahoma". worldathletics.org. 15.4.2024. Vaadatud 17.4.2024
Ramona

Ramona võib tähendada järgmist: Ramona, naisenimi Ramona, asula USA-s California osariigis Ramona, linn USA-s Kansase osariigis Ramona, linn USA-s Lõuna-Dakota osariigis Ramona, linn USA-s Oklahoma osariigis "Ramona"', ameerika kirjaniku Helen Hunt Jacksoni romaan (1884)
Teofrastus

"Teofrastus" on Astrid Reinla lasteraamat. Raamatus on läbi kassi silmade räägitud lugu vabadusest ja kaastundest, loo tegevus leiab aset 1980. aastate Eestis. Üksik kass elab Peedu rongijaamas, kuni ühel päeval pakub kaastundlik rongisõitja talle enda juures kodu. Kass leiab eest armastavate inimestega hooliva kodu ning ning ta saab uhke nime: Teofrastus Bombastus Filippus Aureolus. Kuid hea elu maamajas ei kesta kaua. Pererahvas peab minema linna elama, kus ühel saatuslikul päeval satub Teofrastus tänavale ja eksib ära. Kas ta leiab tagasitee? Teofrastust ootavad ees mitmed katsumused, kuid lõpuks leiab ta siiski tee tagasi pererahva juurde. 1985 Theofrastus (jutustus). Astrid Reinla, illustreerinud Lea Malin. Tallinn, kirjastus Eesti Raamat. 1989 Theophrastus (inglise keeles, tõlkinud H.Tillemann). Astrid Reinla, illustreerinud Lea Malin. Tallinn, kirjastus Perioodika. 1989 Teofrastus : eine Katzengeschichte (saksa keeles, tõlkinud M.Raid). Astrid Reinla, illustreerinud Lea Malin. Tallinn, kirjastus Perioodika. 2010 Teofrastus (loomajutud). Astrid Reinla, pildid joonistanud Valdek Alber. Tallinn, TEA Kirjastus. 2018 Teofrastus. Astrid Reinla, illustreerinud Lea Malin. Tallinn, kirjastus Tänapäev. Raamatu põhjal valmis 2019. aastal animafilm "Teofrastus" (režissöör Sergei Kibus), mis on võitnud rohkelt rahvusvaheliste festivalide auhindu. Teofrastus. ester.ee. Eesti filmi andmebaas. Vaadatud 17. aprill 2024.
CryptoZoo

Krüptozoo on Ameerika youtuber'i Logan Alexander Paul'i poolt loodud mäng, kus inimesed võivad päris raha eest NFT tegelasi osta https://en.wikipedia.org/wiki/Logan_Paul NFT https://cryptozooworld.com/ https://nftnow.com/features/the-rise-and-demise-of-cryptozoo-a-deep-dive-into-logan-pauls-nft-world/ https://www.youtube.com/watch?v=386p68_lDHA
Bernt Notke

Bernt Notke (1435 Lassan – talv 1508/1509 Lübeck) oli saksa maalikunstnik ja skulptor. u 1440 – Bernt Notke sündis Pommeri väikelinnas Lassenis 1467 – esmamainimine Lübeckis, vastuvõtmine klaasijate ja maalijate tsunfti u 1467 – Notke ja ta naine Agnes said kinnisvaraomanikeks 1468 – Lübecki rae kiri Tallinna raele Notke sugulase preester Diderick Notkeni asjus. Kirjas on Notket nimetatud Lübecki kodanikuks 1467–1475 – Notkele maksti maalimistööde eest Lübeckis 1477 – pühitseti sisse Lübecki toomkiriku triumfirist 1479 – valmis Århusi toomkiriku peaaltari retaabel 1479 – Notke ostis Lübeckis Breiten Straßel asuva maja 1483 – valmis Tallinna Püha Vaimu kiriku peaaltari retaabel 1483–1484 Notke reisid Stockholmi 1486–1489 Notket mainiti Lübeckis 1491–1496 Notke töötas Stockholmis Rootsi riigi müntmeistrina 1498 – Notke oli tagasi Lübeckis 1505. aastast töötas Lübecki Peetri kiriku töödejuhatajana 1509 – Peetri kiriku eestseisjad palkasid uue töödejuhataja, maikuus mainiti, et Notke on surnud Bernt Notke loomeaeg langeb keskaja ja varauusaja, hilisgootika ja renessansi piirimaile. Ühest küljest oli ta paljuski kinni keskaja kunsti kaanonites, ent teisest küljest katsetas julgelt uusi kunstilisi võtteid ja tehnilisi lahendusi. Tema loomingut iseloomustab monumentaalsus, jõuline väljendusrikkus ja oma aja kohta uudsete materjalide kasutamine (maalikunstis lõuend, polükroomsete skulptuuride juures nahk, klaas, põdrasarved jm). Notke oli eelkõige hiilgav maalija ja võimekas töökojajuhataja. Dokumentaalselt on tõestatud Notke töökoja autorsus järgmiste teoste puhul: Lübecki toomkiriku 17 meetri kõrgune triumfirist (1477), Århusi toomkiriku peaaltar Taanis (1479) ja Tallinna Püha Vaimu kiriku peaaltar (1483). Stiililise võrdluse põhjal on talle omistatud ka Lübecki Maarja kirikus asunud maalid „Surmatants” ja „Püha Gregoriuse missa” (mõlemad hävinud), Stockholmi vanalinnas (Gamla stan) Suurkirikus (Storkyrkan) asuv Püha Jüri skulptuurigrupp, Tallinna Niguliste kiriku „Surmatants”. Notke töid on ka Hollandis, Taanis ja Norras, sealhulgas altar Trondenesi kirikus Harstadi lähedal.[viide?] Stockholmi vanalinnas Österlånggatanil asub skulptuurigrupp "Püha Jüri ja lohe".[viide?] Selle tellis Rootsi regent Sten Sture vanem, et tähistada Sture võitu Taani kuninga Christian I üle 1471 toimunud Brunkebergi lahingus. Selle skulptuurigrupi täpne koopia asub Lübeckis Katharinenkirches. Anu Mänd „Bernt Notke – uuenduste ja traditsioonide vahel”[alaline kõdulink] Niguliste muuseumi pressiteade, 11.06.2009. Katharinenkirche. Klosterkirche im Weltkulturerbe. - Hansestadt Lübeck Niguliste muuseumis näitus „Bernt Notke – uuenduste ja traditsioonide vahel” pressiteade 11. juuni 2009 Anu Mänd. Bernt Notke aasta Tallinnas Sirp.ee, 24. september 2009
Verpelét

Verpelét on linn Ungaris Hevesi komitaadis Egeri kreisis. Verpelét asub Mátra mäestiku jalamil, komitaadi- ja kreisikeskusest Egerist ligikaudu 12 km lääneedelas. Asulat on esmamainitud 1252. aastal. Türgi võimu alla oli Verpelét juba vähemalt 1550. aastast. Pärast Türgi ikke lõppu 17. sajandi lõpul oli asula peaaegu inimtühjaks jäänud. 1828. aastal sai Verpelét turulinnaks. Raudteeühendus oli Verpelétil alates 1886. aastast. Suurkülaks sai Verpelét 1973. aastal. Linnaõigused sai Verpelét 2013. aastal. Detailed Gazetteer of Hungary, vaadatud 23.09.2024. Történet, várossá nyilvánítás okai Verpelét. Vaadatud 17. aprillil 2024 Kronológia Várossá nyilvánítás. Vaadatud 17. aprillil 2024